ผู้ถือหุ้นมีมติถอดถอนกรรมการกลุ่มนายประชัยพ้นจากบริษัทในเครือทั้ง 5
นายชาญศิลป์ ตรีนุชกร กรรมการผู้จัดการ บริษัท น้ำมัน ไออาร์พีซี จำกัด และ กรรมการผู้จัดการ บริษัท ไทย เอบีเอส จำกัด2ใน5ของบริษัทในเครือ ไออาร์พีซี
5 มี.ค. 2555

นายชาญศิลป์ ตรีนุชกร กรรมการผู้จัดการ บริษัท น้ำมัน ไออาร์พีซี จำกัด และ กรรมการผู้จัดการ บริษัท ไทย เอบีเอส จำกัด2ใน5ของบริษัทในเครือ ไออาร์พีซีเปิดเผยภายหลัง 
การประชุมวิสามัญ ครั้งที่ 1/2555 ของ บริษัทน้ำมัน ไออาร์พีซี จำกัด บริษัท ไออาร์พีซี โพลีออล จำกัด และ บริษัทไทย เอบีเอส จำกัด ว่า“บริษัท ไออาร์พีซี จำกัด (มหาชน) ได้ใช้สิทธิทางกฎหมายจัดการประชุมวิสามัญผู้ถือหุ้น เพื่อยุติปัญหาความสับสนเกี่ยวกับอำนาจการบริหารในบริษัทนั้นๆ เนื่องมาจากคำสั่งนายทะเบียนหุ้นส่วนบริษัทกรุงเทพมหานคร เมี่อวันที่ 7 กุมภาพันธ์ 2555 ที่อ้างคำสั่งศาลล้มละลายกลางที่ได้เพิกถอนมติที่ประชุมผู้ถือหุ้นของบริษัทในเครือในปี 2549 และ 2552 มาเป็นเหตุในการแก้ไขทางทะเบียนส่งผลให้มีรายชื่อกลุ่มนายประชัย เลี่ยวไพรัตน์ กลับมาปรากฎในทะเบียนกรรมการของบริษัทในเครือทั้งห้า ซึ่งไม่ตรงกับข้อเท็จจริงและเจตนารมย์ของ ไออาร์พีซี ในฐานะผู้ถือหุ้นรายใหญ่”
       ที่ประชุมผู้ถือหุ้นในเช้าวันนี้ได้มีมติถอดถอนกรรมการกลุ่มนายประชัย เลี่ยวไพรัตน์ ซึ่งทำให้รายชื่อของกลุ่มบุคคลดังกล่าวไม่ปรากฎในทะเบียนกรรมการของบริษัทในเครือทั้ง3บริษัท อีกต่อไป ซึ่งเป็นการพิสูจน์ให้เห็นความถูกต้องและชอบธรรม ทั้งในแง่ข้อเท็จจริงและข้อกฎหมายที่ ไออาร์พีซี ในฐานะผู้ถือหุ้นรายใหญ่ (ร้อยละ 99.99) ย่อมสมควรมีสิทธิในการบริหารงานบริษัทเหล่านั้นโดยสมบูรณ์อย่างแท้จริง และยุติปัญหาความสับสนของนักลงทุน ผู้ถือหุ้น ลูกหนี้ เจ้าหนี้ คู่ค้า หน่วยงานราชการ พนักงาน ซึ่งเป็น ผู้มีส่วนได้เสียทุกฝ่ายของบริษัทฯ
สำหรับบริษัท ไออาร์พีซี พลังงาน จำกัด และ บริษัท อุตสาหกรรม โพลียูริเทนไทย จำกัด จะมีการประชุมในช่วงบ่ายวันนี้ ซึ่งคาดว่ามติที่ประชุมจะเป็นไปในทิศทางเดียวกัน
นายชาญศิลป์ ตรีนุชกร ได้มอบจดหมายเปิดผนึกให้สื่อมวลชนจำนวน 1 ฉบับ